# *שאלה*

באילו אמצעים מבליט הצייר את מוקד האוכל?

**תשובה:** מגש העץ על תכולתו ממוקם בהבלטה בקדמת התמונה מימין. מנות המזון שעליו מרשימות בגודלן, בצבעיהן הזוהרים ובחושניותן. המגש ממוקד באמצעות שני הגברים הנושאים אותו. מתקן העץ, המשמש כן להנחת האוכל בטרם הגשה, והמבצבץ מן הפינה הימנית של המטבח, מוביל את העין אל המגש המרכזי. ספסלי העץ המאולתרים שעליהם יושבים הסועדים מהווים הד לחומריות המגש ומושכים את העין לעברו. גם הכד הזהוב של מוזג הבירה מן העבר השני יוצר זיקה צבעונית תואמת למוקד המזון שמימין.